stanford-oval/wikipedia huggingface dataset:
רוזמרי קלוני
קריירה

ההקלטות הראשונות של קלוני, ממאי 1946, הופקו על ידי קולומביה רקורדס. היא שרה בהם עם תזמורת הביג בנד של טוני פסטור, ואף המשיכה לעבוד עמו עד 1949, עת יצאה באלבום הסולו הראשון שלה. ב-51–1950 הייתה מופיעה באופן קבוע בתוכניות רדיו וטלוויזיה, וב-1951, הסינגל שלה "Come On-a My House", בהפקת מיץ' מילר, הפך ללהיט, הראשון מני רבים - וזאת למרות שקלוני עצמה תיעבה את השיר. היא לא רצתה להקליט אותו, ואולצה לעשות כן על ידי קולומביה בטענה שהיא תהיה בהפרת חוזה אחרת. קלוני גם הקליטה מספר דואטים עם מרלן דיטריך.
ב-1954 כיכבה קלוני, יחד עם דני קיי, בינג קרוסבי, ווורה-אלן, בסרט חג מולד לבן, וב-1956 היה לה ספשל טלוויזיה משלה ברשת CBS. שנה לאחר מכן, עברה ל-NBC וקיבלה תוכנית בידור משלה בפריים טיים, The Lux Show Starring Rosemary Clooney, ששודר במשך עונה אחת בלבד. קלוני הופיעה במהלך שנות החמישים בתוכניות טלוויזיה ומופעים רבים יחד עם בינג קרוסבי, והשניים אף עשו מסע הופעות משותף באירלנד.
ב-1958 עזבה קלוני את קולומביה רקורדס, והקליטה מספר שירים עבור MGM רקורדס, ולאחר מכן עבור קורל רקורדס. בסוף 1958, חתמה עם RCA, ונשארה עמם 1963. ב-1964, עברה ל-Reprise, וב-1965 ל-Dot.
לאחר התאוששותה מהתמוטטות עצבים שחוותה ב-1968, קלוני חתמה חוזה הקלטות עם United Artists ב-1976 לשני אלבומים, ומ-1977 והלאה, המשיכה להקליט בקצב של אלבום לשנה עם הלייבל Concord Jazz, שם נשארה עד מותה - בשונה מרוב הזמרים בני דורה, במיוחד בתחום הג'אז, שכבר הפסיקו להקליט אלבומים. בשנות השבעים והשמונים, קלוני גם השתתפה בפרסומות ושרה ג'ינגלים, וגם עשתה שיתופי פעולה רבים, כולל עם זמרים מובילים כמו בארי מנילו, איתו שרה את הדואט "Green Eyes" שהופיע באלבומו Singin' with the Big Bands.
ב-1995 השתתפה קלוני ככוכבת אורחת בסדרה ER, יחד עם אחיינה ג'ורג' קלוני, וזכתה עבור הופעתה במועמדות לפרס אמי להופעת אורח מצטיינת בסדרת דרמה. היא המשיכה גם בעשור זה להופיע ברדיו, למשל בתוכנית הפופולרית של גריסון קיילור, Prairie Home Companion, ובטלוויזיה, ולשיר בשיתופי פעולה עם מנילו ואחרים.
קלוני זכתה בפרס מפעל חיים מאגודת הזמרים ב-1998. היא יסדה את פסטיבל המוזיקה על שמה, שמתרחש כל שנה בעיר מולדתה, מייזוויל, בו הופיעה כל שנה עד מותה. הכנסות הפסטיבל מוקדשות לשיקום התיאטרון המקומי, שם הוצגה הבכורה של סרטה הראשון של קלוני, The Stars Are Singing, ב-1953.
קלוני זכתה בגראמי למפעל חיים ב-2002.
חיים אישיים

ב-1977, עת התמודדה עם מותה הפתאומי של אחותה בטי ממפרצת במוח, יצאה קלוני באוטוביוגרפיה הראשונה שלה, This for Remembrance: the Autobiography of Rosemary Clooney, an Irish-American Singer, שכתבה בשיתוף עם ריימונד סטרייט. בספר סיפרה קלוני על ילדותה האומללה, קריירת השירה שלה, נישואיה לחוזה פרר, וכן על הבעיות הנפשיות שלה, וסיימה עם הקאמבק שלה והאושר שמצאה. חברה הטוב, בינג קרוסבי, כתב את ההקדמה לספר. קתרין קוקר עיבדה את הספר לתסריט וג'קי קופר הפיק וביים את הסרט הטלוויזיוני, Rosie: the Rosemary Clooney Story (1982) בכיכובה של סונדרה לוק.
קלוני הייתה נשואה פעמיים לכוכב הקולנוע חוזה פרר, שהיה מבוגר ממנה ב-16 שנים. היו לשניים חמישה ילדים ביחד. הם התחתנו לראשונה ב-1952, והתגרשו ב-1961. ב-1964 נישאו שנית, אך הנישואים התפרקו עד מהרה כיוון שפרר ניהל רומן פומבי עם סטלה מגי, מי שהייתה לימים אשתו האחרונה. קלוני התגרשה מפרר, שוב, ב-1967.
ב-68–1967 ניהלה קלוני מערכת יחסים עם מתופף צעיר, ופיתחה התמכרות לכדורי הרגעה, שהחריפה כשהשניים נפרדו והיא חוותה את הלחצים של תיור הופעות מייגע.
ב-1997 התחתנה קלוני עם חברה הוותיק, הרקדן לשעבר דנטה דיפאולו, בכנסייה הקתולית במייזוויל.
רוב חייה סבלה קלוני מהפרעה דו-קוטבית, דבר שתיארה בפרטים בשתי האוטוביוגרפיות שלה.
קלוני השתתפה במירוץ לנשיאות של חברה הטוב, רוברט קנדי, ואף הייתה בקרבת מקום כשהוא נורה למוות ב-1968. חודש לאחר מכן חוותה את התמוטטות העצבים, והתאשפזה לזמן קצר.
ב-1999 פרסמה קלוני את האוטוביוגרפיה השנייה שלה, Girl Singer: An Autobiography, בה תיארה את התמודדותה עם מחלת נפש והתמכרות, וכיצד עברה ממצב של הצלחה למצב בו איבדה את כל כספה, וכיצד חזרה להצליח.
היא הייתה מעשנת כבדה וב-2001 אובחנה קלוני עם סרטן הריאה. למרות ניתוח שעברה, מתה קלוני כעבור שישה חודשים בביתה בבברלי הילס, ב-29 ביוני 2002.
דיסקוגרפיה > אלבומים

| 0 | 1 | 2 |
| --- | --- | --- |
|  1954 Red Garters (10" LP)  1954 Irving Berlin's White Christmas (10" LP)  1954 Rosemary Clooney - While We're Young (10" LP)  1955 Tenderly (10" LP)  1955 Children's Favorites (10" LP)  1955 Hollywood's Best (with Harry James)[2]  1956 Blue Rose (with Duke Ellington)  1956 Date with the King (10" LP)  1956 My Fair Lady (10" LP)  1956 On Stage (10" LP)  1957 Ring Around Rosie (with The Hi-Lo's)  1957 Clooney Tunes  1958 The Ferrers (with José Ferrer)  1958 The Ferrers at Home (with José Ferrer)  1958 Swing Around Rosie (with the Buddy Cole trio)  1958 Fancy Meeting You Here (with Bing Crosby)  1958 In High Fidelity  1958 Oh, Captain!  1959 Hymns From the Heart  1959 A Touch of Tabasco (with Perez Prado)  1959 Hollywood Hits |  1959 Mixed Emotions  1960 How the West Was Won (with Bing Crosby)  1960 Rosie Swings Softly  1960 Clap Hands! Here Comes Rosie!  1961 Rosie Solves the Swingin' Riddle!  1961 Rosemary Clooney Sings for Children  1963 Rosemary Clooney Sings Country Hits from the Heart  1963 Love (recorded 1961)  1964 Thanks for Nothing  1965 That Travelin' Two Beat - Bing Crosby and Rosemary Clooney (with Bing Crosby)  1976 Look My Way  1977 Nice to Be Around  1977 A Tribute to Duke  1977 Everything's Coming Up Rosie  1978 Christmas with Rosemary Clooney (recorded 1976)  1978 Rosie Sings Bing  1979 Here's to My Lady  1979 Rosemary Clooney Sings the Lyrics of Ira Gershwin  1981 With Love  1982 Rosemary Clooney Sings the Music of Cole Porter  1983 Rosemary Clooney With Les Brown and his Band of Renown |  1983 Rosemary Clooney Sings the Music of Harold Arlen  1983 My Buddy (with Woody Herman)  1984 Rosemary Clooney Sings the Music of Irving Berlin  1985 Rosemary Clooney Sings Ballads  1986 Rosemary Clooney Sings the Music of Jimmy Van Heusen  1987 Rosemary Clooney Sings the Lyrics of Johnny Mercer  1989 Show Tunes  1990 Rosemary Clooney Sings Rodgers, Hart & Hammerstein  1991 For the Duration  1992 Girl Singer  1993 Do You Miss New York?  1994 Still on the Road  1995 Demi-Centennial  1996 Dedicated to Nelson  1996 White Christmas  1997 Mothers & Daughters  1998 At Long Last (with the Count Basie Orchestra)  2000 Out of This World  2000 Brazil (with John Pizzarelli)  2001 Sentimental Journey: The Girl Singer and Her New Big Band  2002 The Last Concert (live) |
פילמוגרפיה

Tony Pastor and His Orchestra (1947) (short subject)
Slaughter Trail (1951)
The Stars Are Singing (1953)
Here Come the Girls (1953)
Red Garters (1954)
White Christmas (1954) חג מולד לבן
Deep in My Heart (1954; cameo appearance)
Hardcastle and McCormick (1986)
Frasier (1993)
Radioland Murders (1994)
ER (1994)
Marlene Dietrich: Her Own Song (2002) (documentary)
Cher show as a guest (1976)
רם (דמות מקראית)

| --- | --- |

 לידה:  מצרים העתיקה
 אב:  חצרון
 צאצאים:  עמינדב
 
רם בן חצרון הוא דמות מקראית משבט יהודה, מאבותיו של דוד המלך.
הוא בנו השני של חצרון בן פרץ.
בתנ"ך

רם מוזכר מספר פעמים בתנ"ך:
וְאֵלֶּה תּוֹלְדוֹת פָּרֶץ, פֶּרֶץ הוֹלִיד אֶת חֶצְרוֹן. וְחֶצְרוֹן הוֹלִיד אֶת רָם, וְרָם הוֹלִיד אֶת עַמִּינָדָב. וְעַמִּינָדָב הוֹלִיד אֶת נַחְשׁוֹן, וְנַחְשׁוֹן הוֹלִיד אֶת שַׂלְמָה. וְשַׂלְמוֹן הוֹלִיד אֶת בֹּעַז, וּבֹעַז הוֹלִיד אֶת עוֹבֵד. וְעֹבֵד הוֹלִיד אֶת יִשָׁי, וְיִשַׁי הוֹלִיד אֶת דָּוִד.
וּבְנֵי חֶצְרוֹן אֲשֶׁר נוֹלַד לוֹ אֶת יְרַחְמְאֵל וְאֶת רָם וְאֶת כְּלוּבָי. וְרָם הוֹלִיד אֶת עַמִּינָדָב וְעַמִּינָדָב הוֹלִיד אֶת נַחְשׁוֹן נְשִׂיא בְּנֵי יְהוּדָה.
אין לטעות בין רם בן חצרון לבין אחיינו, רם בנו של ירחמאל, בנו של חצרון:
וַיִּהְיוּ בְנֵי-יְרַחְמְאֵל בְּכוֹר חֶצְרוֹן, הַבְּכוֹר רָם; וּבוּנָה וָאֹרֶן וָאֹצֶם, אֲחִיָּה.
בספר איוב מצוין שאליהוא בן ברכאל הבוזי הוא "ממשפחת רם". פירוש האבן עזרא כותב שרם זה הוא רם אבי עמינדב, אולם מפרשים אחרים, כמו רש"י ורלב"ג פירשו אחרת.
הסבר שמו

הפירוש המילולי של השם רם הוא גבוה, מעל כולם, נשגב, חזק. ישנם הרואים בשם תקווה שהילד יהיה רם כשיגדל ואחרים מייחסים את השם לאל.
בתרגום השבעים, שמו מופיע כ"ארם" (יוונית: Ἀράμ) ו-"Arni" (יוונית: Ἀρνὶ).
הערות שוליים

↑  גאולה כהן, הערך: "רם", אנציקלופדיה מקראית, כרך ז, עמ' 373
קייזרסברג

| --- | --- |
סמל קייזרסברגסמל קייזרסברג

מבט על העיירה
 מדינה:  צרפת צרפת
 חבל:  אלזס אלזס
 מחוז:  או-רן
 ראש העיר:  אנרי סטול
 שטח:  24.82 קמ"ר
 גובה:  240-920 מטרים
 תאריך נטישה:  31 בדצמבר 2015 
 אוכלוסייה:  ‏
  ‑ ביישוב לשעבר:  2,450 (1 בינואר 2018)
  ‑ צפיפות:  109 נפש לקמ"ר (2011)
 קואורדינטות:  48°08′17″N 7°15′44″E﻿ / ﻿48.138°N 7.262222222°E﻿ / 48.138; 7.262222222
 אזור זמן:  UTC+1
 http://www.cc-kaysersberg.fr/
  מפת מיקום  מפה מפורטת   (למפת צרפת מוגדלת) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי קייזרסברג(למפת צרפת רגילה) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי קייזרסברג(למפת גראנד אסט רגילה) שטרסבורג מילוז מץ נאנסי אפינאל ורדן שאלון-אן שמפאן  ריימס שרלוויל מזייר  טרואה שומון בורגון-פראנש-קונטה א. דה פ.  או-דה פראנס  בלגיה לוקס. גרמניה שווייץקייזרסברג(למפת גראנד אסט מוגדלת) שטרסבורג מילוז מץ נאנסי אפינאל ורדן שאלון-אן שמפאן  ריימס שרלוויל מזייר  טרואה שומון בורגון-פראנש-קונטה איל דה פראנס  או-דה פראנס  בלגיה לוקסמבורג גרמניה שווייץקייזרסברג  he tabBackground:;tabBorder:#aaa;defaultTab:0;
 
קייזרסברג (בצרפתית: Kaysersberg) הייתה קומונה במחוז או-רן בחבל אלזס, צרפת. העיר אוחדה ב־1 בינואר 2016 עם קינפהיים (Kientzheim) וסיגולשהיים (Sigolsheim) לקייזרסברג ויניובל (Kaysersberg Vignoble).
גאוגרפיה

קייזרסברג ממוקמת לרגלי הרי הווז' בכניסה לעמק הוייס, כעשרה קילומטרים מצפון-מערב לקולמר, בירת המחוז. על העירה שולטות שתי פסגות כשעל אחת מהן נמצאות הריסות טירת שלוסברג (Schlossberg).
היסטוריה

עמק הוייס שמתחבר לעמק אורבה (Orbey) שימש כמעבר חשוב של הרי הווז'. כמעבר חשוב הוא לא הוזנח על ידי הרומאים שהקימו במקום מחנה צבאי בשם Caesareum castrum.
השם קייזרסברג (Kaysersberg) מוזכר לראשונה בשנת 1227 כאשר פרידריך השני, קיסר האימפריה הרומית הקדושה, הורה לרכוש ארמון קטן על מנת לשלוט על עמק הוייס שמחבר בין לורן לאלזס דרך מעבר הרים די בונום (Col du Bonhomme). המבצר שנבנה היה אחד המבצרים החשובים שנבנו על מנת להגן על האימפריה הרומית הקדומה מפני דוכסי לורן.
בשנת 1247 הנרי, בישוף שטרסבורג, ניסה ללא הצלחה להשתלט על העמק שנלקח שנה מאוחר יותר על ידי דוקס לורן ושנכבשה ב-1261 על ידי רודולף הראשון לבית הבסבורג שהשתלט על חלק מבישופות שטרסבורג בניגוד לדעתו של הבישוף ולאחר שמונה לקיסר הוא שב למבצר ב-1285. הקיסר שהחליפו, אדולף מנסאו, שינה את הסטטוס של העיר לעיר קיסרית חופשית ב-1293, על מנת להראות את חשיבותה לאימפריה. משנה זו, העיר הייתה נתונה לשליטתו הבלעדית של הקיסר ולא תלויה בשלטונו של אציל.
ב-1354 הצטרפה לדקאפול, קואליציית הערים הקיסריות החופשיות של אלזס שיצר קרל הרביעי, קיסר האימפריה הרומית הקדושה. בעקבות שלום וסטפאליה, שסיים את מלחמת שלושים השנים, ב-1648, העיר איבדה את תוארה כעיר קיסרית חופשית ועברה לשליטתה של צרפת שקיבלה את אלזס מידי בית הבסבורג. יחד עם שאר ערי הדקאפול, העיר לא הסכימה להשלכות חוזה זה שהסיר את החופש היחסי שהיה לה והחזיר את העיר לשלטון האצילים. העיר עמדה בסירובה להצטרף לצרפת עד להסכמי ניימכן בשנת 1678.
בעת החדשה עברה העיר את התהפוכות שעברו על אלזס כולה, היא נכבשה על ידי הגרמנים במלחמת צרפת–פרוסיה וסופחה לגרמניה ב-1871 עד שבשנת 1919 נחתם חוזה ורסאי לפיו כל השטחים שנכבשו על ידי הקיסרות הגרמנית הוחזרו לצרפת (סעיף 51). בשנת 1940 נכבשה אלזס שוב על ידי גרמניה הנאצית וסופחה לרייך השלישי. לאחר סיום מלחמת העולם השנייה, אלזס סופחה מחדש לצרפת.
במסגרת הרפורמה לשינוי מנהלתי בצרפת בשנת 2016, העיר אוחדה עם קינצהיים (Kientzheim) וסיגולסהיים (Sigolsheim) ויצרו קומונה חדשה (commune nouvelle) בשם קייזרסברג ויניובל (Kaysersberg Vignoble).
הערות שוליים

↑  Encyclopédie de l'Alsace, t. 11 : Rhin-Strasbourg, Publitotal, 1985
| --- | --- |
בקרת זהויות :  NLI: 987007565004505171  BnF: cb15271864b (data)  GND: 4235954-5  LCCN: n89652561  MusicBrainz: 26909d4d-5fe9-42b2-99d5-709ed006f35a  VIAF: 159572494   WorldCat (עם VIAF): 159572494
רודה-אופלין

| --- | --- |

תחנת הרכבת ברודה-אופלין, מהמאה ה-19
 מדינה:  פולין פולין
 פרובינציה:  לובלין (פרובינציה) לובלין
 מחוז:  חלם
 אוכלוסייה:  ‏
  ‑ בעיירה:  223 (31 במרץ 2021)
 קואורדינטות:  51°15′N 23°36′E﻿ / ﻿51.25°N 23.6°E﻿ / 51.25; 23.6 
 אזור זמן:  UTC+1
  מפת מיקום  מפה מפורטת   (למפת פולין מוגדלת) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטירודה אופלין (למפת פולין רגילה) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטירודה אופלין (למפת פרובינציית לובלין רגילה) לובלין חלם זמושץ' ביאלא פודולסק  שווי. פ. פודקרפצקיה בלארוס אוקראינה מזוביהרודה אופלין (למפת פרובינציית לובלין מוגדלת) לובלין חלם זמושץ' ביאלא פודולסק  שוויינטו. פוד. פודקרפצקיה בלארוס אוקראינה מזוביהרודה אופלין   he tabBackground:;tabBorder:#aaa;defaultTab:0;
רודה-אופלין (בפולנית: Ruda-Opalin) הוא כפר בפרובינציית לובלין במחוז חלם בפולין. בשנת 2011 התגוררו במקום כ-301 תושבים.
היסטוריה

תחילת ההתיישבות הייתה באמצע המאה ה-19 על ידי מתיישבים גרמנים. בסוף המאה ה-19 הוקמה בה תחנת רכבת וכפר התחבר לחלם. עד שנות ה-90 של המאה ה-20 היוו מכרות מתכות ענף מרכזי בכלכלת הכפר.
בזמן מלחמת העולם השנייה הוקם בכפר משחנה עבודה בו עבדו יהודי הסביבה.
רם בלינקוב

רם בלינקוב (נולד ב-7 באוקטובר 1955) הוא כלכלן ישראלי ששימש כמנכ"ל משרד האוצר. בעבר כיהן כיושב ראש דירקטוריון חברת נת"ע וחברת נמלי ישראל, כממונה על התקציבים, כמנכ"ל משרד הפנים, ובתפקידים נוספים במגזר הציבורי והפרטי בישראל.
ביוגרפיה

נולד בירושלים ליונתן ולדבורה (לבית להב). הוא בעל תואר ראשון בכלכלה ויחסים בינלאומיים ותואר שני במינהל עסקים בהתמחות במימון וחשבונאות, שניהם מהאוניברסיטה העברית בירושלים.
בלינקוב עבד באגף התקציבים בשורת תפקידים בין השנים 1983–1990. בתפקידו האחרון היה סגן הממונה על התקציבים והיה אחראי על תחומי התחבורה, המים, תקשורת ומשרדים מינהליים.
מ־2001 כיהן כמנכ"ל חברת הטלוויזיה בכבלים ערוצי זהב. החל מ־2004 ועד ל־2006 הוביל את המיזוג התפעולי של חברות הכבלים והיה למנכ"ל הראשון של HOT.
בין השנים 2006–2007 כיהן כמנכ"ל משרד הפנים.
בשנים 2008–2009 כיהן כממונה על התקציבים. הוא התפטר מתפקידו עקב עימות בינו לבין אורי יוגב בעת הדיונים על תקציב המדינה ל־2009 ו־2010 והמשא ומתן עם ההסתדרות בהקשר זה.
לאחר מכן המשיך לכהן בדירקטוריונים של ארגונים פרטיים וציבוריים כגון כפרית, אבן קיסר, חברת נמלי ישראל עד למינויו האחרון כיו"ר דירקטוריון נת"ע - נתיבי תחבורה עירוניים.
ב־2010 נמנה עם מדליקי המשואות בטקס יום העצמאות בהר הרצל.
ב-2021, עוד לפני השבעת ממשלת ישראל השלושים ושש נודע ששר האוצר אביגדור ליברמן מייעד את בלינקוב לתפקיד מנכ"ל משרד האוצר. הוא מונה לתפקיד ב-27 ביוני 2021. במסגרת תפקידו, בלניקוב חבר בוועדה לצמצום הריכוזיות.
באוגוסט 2021, מונה לממלא מקום מנהל רשות החברות הממשלתיות, בנוסף לתפקידו כמנכ"ל משרד האוצר. זאת לאחר שתפקיד מנהל הרשות, לא היה מאויש במשך מספר חודשים. בתפקיד זה כיהן עד מרץ 2022, עם מינויה של מיכל רוזנבוים למנהלת הרשות.
בינואר 2023 הודיע על סיום תפקידו כמנכ"ל משרד האוצר.
ביוגרפיה > משפחתו

בלינקוב נשוי ואב לשלושה. תושב מבשרת ציון.
סבתו של בלינקוב, חיה בלינקוב לבית צ'יזיק, הייתה אחותם של שרה צ'יזיק שנפלה בקרב תל-חי, של אפרים צ'יזיק שנפל במאורעות תרפ"ט, וכן של ברוך צ'יזיק, חנה צ'יזיק ויצחק חרפי. דודו (שהוא נקרא על שמו), עמירם בלינקוב, היה אחד מארבעת חברי ההגנה שנפלו בעת מתקפה על מחנה הצבא הבריטי בשרונה הידועים כ"הארבעה". בן דודו מדרגה שנייה הוא העיתונאי אהוד יערי.
הערות שוליים

1 2  שרון קביליו, רם בלינקוב הוא ממונה החדש על התקציב, באתר News1 מחלקה ראשונה, 9 בדצמבר 2007
↑  פנחס וולף‏, הממונה על התקציבים באוצר התפטר מתפקידו, באתר וואלה, 13 במאי 2009
1 2  אחד ממדליקי המשואות ביום העצמאות ה-62: רם בלינקוב, באתר TheMarker‏, 22 במרץ 2010
↑  מערכת ice, ליברמן הכריע: זה מנכ"ל משרד האוצר החדש, באתר אייס, 13 ביוני 2021
↑  אלה לוי-וינריב, ‏המינוי הראשון של ליברמן באוצר: רם בלינקוב למנכ"ל, באתר גלובס, 12 ביוני 2021
↑  גד ליאור, רם בלינקוב מונה רשמית למנכ"ל משרד האוצר, באתר ynet, 27 ביוני 2021
↑  גד ליאור, שינויים בצמרת האוצר: שלומי הייזלר ימונה למנכ"ל במקום רם בלינקוב, באתר ynet, 3 בינואר 2023
| --- | --- |
בקרת זהויות :  NLI: 987012578972805171
רם אליאס-פור

| --- | --- |

 לידה:  14 באוגוסט 1993 (בן 31) הולנד, ממלכת ארצות השפלה 
 עמדה:  סנטר
 גובה:  2.08 מטר
 מספר:  36
 קבוצות כשחקן
 2009–2011   2011–2012   2012–2013   2013–2014   2014–2015   2015–2016   2016   2016–2017   2017–2018   2018–2019:  הפועל ירושלים   זוולה לאנדשטד (הולנד)   הפועל ירושלים   הפועל חולון   מכבי אשדוד באר טוביה   הפועל אילת   מכבי אשדוד באר טוביה   הפועל תל אביב   הפועל ירושלים   הפועל באר שבע
 
רם אליאס-פור (נולד ב-14 באוגוסט 1993) הוא כדורסלן ישראלי-הולנדי המשחק בעמדת הסנטר. שיחק לאחרונה בהפועל באר שבע מליגת העל בכדורסל.
קריירה

אליאס-פור נולד לאב ישראלי ואם הולנדית וגדל בעיר רוטרדאם. כנער שיחק בקבוצה "רוטרדאם צ'אלנג'רס". בגיל 14 עלה עם משפחתו לישראל והצטרף למחלקת הנוער של הפועל ירושלים.
בעונת 2009/10 צורף לקבוצה הבוגרת של ירושלים והיה חבר בסגל במשך שתי עונות. בעונת 2011/12 עבר לזבולה לאנדשטד מהולנד בה שיחק עונה אחת. כעבור שנה חזר לירושלים אך שותף למשך 6 דקות בלבד. בעקבות זאת עבר במהלך העונה להפועל חולון אך סבל מפציעה וסיים את העונה לפני תומה. בעונתו השנייה בחולון שיחק 8.7 דקות למשחק.
בעונת 2014/15 שיחק במכבי אשדוד בה שותף 10.9 דקות למשחק. בעונה שאחריה שיחק בהפועל אילת, וב-2016 חתם באשדוד אך עבר להפועל תל אביב בחודש דצמבר.
בעונת 2017/18 שב אליאס-פור לקבוצת נעוריו הפועל ירושלים.
ב-24 ביולי 2018, חתם אליאס-פור אצל העולה החדשה לליגת העל באותה שנה, הפועל באר שבע על חוזה לעונה אחת.
בנבחרת הלאומית

אליאס-פור היה חבר בנבחרת הנוער של ישראל. בגיל 18 הועלה לשחק במקביל גם בנבחרת העתודה בשל מצוקת גבוהים של הנבחרת.
הערות שוליים

↑  גלעד צוויק, רם אליאספור: "אני חייב לשחק", באתר nrg‏, 16 בפברואר 2013
↑  מכבי אשדוד: אדווין יובילס ורם אליאספור חתמו, באתר וואלה, 1 באוגוסט 2014
↑  אור שקדי‏, הפועל אילת החתימה את רם אליאספור לעונה אחת, באתר וואלה, 29 ביולי 2015
↑  ברק חקלאי, רכוש לאומי, באתר ספסל, 4 ביולי 2011
קייט מקינון

| --- | --- |

 לידה:  6 בינואר 1984 (בת 40) סי קליף, ניו יורק, ארצות הברית
 סוגה מועדפת:  קומדיה
 מדינה:  ארצות הברית 
 תקופת הפעילות:  מ-2007 
 מקום לימודים:  אוניברסיטת קולומביה  תיכון נורת' שור 
 פרסים והוקרה:  פרס אמי
 פרופיל ב-IMDb
 
קייט מקינון ברטהולד (באנגלית: Kate McKinnon Berthold; נולדה ב-6 בינואר 1984) היא שחקנית, קומיקאית, תסריטאית ומדבבת אמריקאית. ידועה כחברת צוות השחקנים של סדרת המערכונים המצליחה "סאטרדיי נייט לייב", אליה הצטרפה בשנת 2012, וידועה בשל הופעתה בסרטים "כדור חוץ" (אנ'), "מכסחות השדים", "מסיבת השנה" (אנ'), "לילה קשוח", "המרגל שזרק אותי", "יסטרדיי" ו-"פצצה".
מקינון ידועה בשל הדמויות והחיקויים שהיא מבצעת. ידועה בשל חיקוייה את זמר הפופ ג'סטין ביבר, את הקומיקאית ומנחת הטלוויזיה אלן דג'נרס, ואת מזכירת המדינה של ארצות הברית לשעבר הילרי קלינטון. הייתה מועמדת ל-9 פרסי אמי: אחד עבור "מוזיקה ומילים מקוריות"(אנ') ושמונה עבור "שחקנית משנה מצטיינת בסדרה קומית" (אנ'), מתוכם זכתה פעמיים, בשנת 2016 ו-2017.
ביוגרפיה

נולדה בשם קת'רין מקינון ברטהולד (Kathryn McKinnon Berthold) בסי קליף (אנ'), ניו יורק. היא בתם של לורה קמפבל, מדריכת הורים, ומייקל תומאס ברטהולד, אדריכל. לה אחות צעירה, אמילי. אביה הלך לעולמו כאשר שהייתה מקינון בת 18. משפחתה מגיעה מרקע נוצרי ממוצא סקוטי וגרמני.
כילדה, מקינון ניגנה בפסנתר, צ'לו וגיטרה. היא סיימה את בית הספר התיכון "נורת' שור" בניו יורק (אנ') ב-2002, ואת אוניברסיטת קולומביה ב-2006 עם תואר בחוג לתיאטרון, שם הקימה להקה קומית בשם "Tea Party", שהתמקדה בקומדיית אלתורים מוזיקלית. היא הייתה גם חברה ב-"Prangstgrüp", להקה קומית של סטודנטים שיצרה והקליטה מתיחות בקולג'.
קריירה

בשנת 2007, הצטרפה מקינון לצוות השחקנים המקורי של התוכנית "The Big Gay Sketch Show" (אנ') בערוץ הטלוויזיה לוגו, שם הייתה חברה בצוות במשך כל שלוש העונות.
מאז 2008, היא ביצעה באופן קבוע מערכונים קומיים בשידור חי בתיאטרון "Upright Citizens Brigade" (אנ') בעיר ניו יורק. היא עבדה גם כשחקנית מדבבת, ועשתה את קולותיהן של דמויות בסדרות כגון ".The Venture Bros"‏ (אנ'),‏ "Robotomy" (אנ') ו-"Ugly Americans" (אנ'). ב-2009 זכתה מקינון בפרס "NewNowNext" (אנ') עבור הקומיקאי העולה הטוב ביותר. ב-2010 הייתה מועמדת עבור פרס "הקומיקאי המתגלה" (אנ').
קריירה > סאטרדיי נייט לייב

מקינון ערכה את הופעת הבכורה שלה בסאטרדיי נייט לייב ב-7 באפריל 2012. היא הלסבית המוצהרת הראשונה והגיי השלישי בצוות השחקנים של התוכנית (אחרי טרי סוויני (אנ') ודניטרה ואנס (אנ'), שנטייתה המינית לא פורסמה אלא רק לאחר מותה). היא קודמה למעמד קבוע (רפרטוארי) בעונה 39 (אנ').
ב-2013 הייתה מקינון מועמדת לפרס אנטרטיינמנט ויקלי לשחקנית המשנה הטובה ביותר בקומדיה. ב-2014 זכתה מקינון בפרס הקומדיה האמריקאית (American Comedy Awards) עבור שחקנית המשנה הטובה ביותר בטלוויזיה עבור עבודתה בסאטרדיי נייט לייב. ב-2014 הייתה מועמדת לפרס אמי "לשחקנית המשנה הבולטת בסדרה קומית", כמו גם "למוזיקה ומילים מקוריות", יחד עם ארבעה מעמיתיה בתוכנית, על השיר "Do It On My) Twin Bed)". ב-2015 הייתה מועמדת לפרס אמי לשחקנית המשנה הבולטת בסדרה קומית בפעם השנייה. ב-2016 זכתה לבסוף בפרס, לאחר שנים רבות מאז זכה בו שחקן של סאטרדיי נייט לייב.
היא החלה להופיע בתוכנית כהילרי קלינטון, בתקופת הבחירות לנשיאות ארצות הברית 2016. קלינטון האמיתית הופיעה לצדה במערכון בתוכנית הבכורה של עונה 41. מקינון אמרה על קלינטון שהיא "באופן חד משמעי רוצה שהיא תנצח" בבחירות 2016. בשבת שלאחר הבחירות היא ביצעה את תפקיד הילרי קלינטון בפתיחת התוכנית עם ביצוע סולו של השיר הללויה של לאונרד כהן, שהודעה על מותו פורסמה רק יומיים לפני כן. בשנת 2016 מקינון זכתה גם בפרס השחקנית הטובה ביותר בסדרה קומית עבור סאטרדיי נייט לייב בפרסי הקולנוע והטלוויזיה של בחירת המבקרים.
באוקטובר 2017, בפרק אותו הנחתה גל גדות, המגלמת את וונדר וומן, נישקה השחקנית הישראלית את מקינון במשך שניות ארוכות במהלך מערכון המתרחש על האי ממנו הגיעה גיבורת העל.
ב־20 במאי 2022 פורסם כי מקינון תעזוב את התוכנית בסיום עונתה ה־47.
קריירה > סאטרדיי נייט לייב > דמויות

אוליה פובלצקי (Olya Povlatsky), אשה רוסיה המופיעה במערכון הקבוע "עדכון סופשבוע" (Weekend Update), ומשמיעה את דעותיה על אירועי היום ומשווה אותם אל הקשיים המזעזעים שהיא נתקלת בהם בכפר שלה.
שילה סובאג' (Sheila Sovage), אשה שיכורה מאוד בבר, שבשעת הסגירה פוגשת ומתחברת אל גבר שיכור מאוד, אותו משחק המנחה האורח.
דיני (Deenie), הידועה כ"אמא של מישהו", אשה בגיל העמידה המופיעה ב"עדכון סופשבוע" ומנסה לסכם אופרות סבון שצפתה בהן, אולם מכירה את הדמויות רק בכינויים שהיא עצמה העניקה להם, כמו "ציצים גדולים" ו"שפם". היא תמיד אוכלת (באמת) תבשיל מסריח מתוך קופסה, שבדרך כלל מעורר גם גועל וגם צחוק אצל הקריין קולין ג'וסט.
ג'ודי קורק (Jodi Cork), אחת המנחות של "נשים במקום העבודה".
ברברה דדרו (Barbara DeDrew), מתנדבת לסבית במקלט לחתולים בשם "שערות-שפם זה אנחנו" (Whiskers R We).
גברת סנטיני (Mrs. Santini), דיירת בבניין דירות הכותבת פתקים פסיביים-אגרסיביים לשכניה. במקור בוצעה הדמות כאפי וילאפולוס (Effie Villalopolus) בסדרה הקומית "!Comedy Bang! Bang" (אנ').
הלגה לייטלי (Helga Lately), מגישת טלוויזיה שוודית, המדברת רק בג'יבריש מוגזם שנשמע כשוודית, מדי פעם אומרת מילים גסות באנגלית.
גברת ראפרטי (Mrs. Rafferty), אישה בת עשרים ושבע,(למרות למראה בגיל העמידה, כנראה בשל הטראומות החוזרות) אשר מופיע פאנל עם שניים מחבריה (בגילומם של ססילי סטרונג כהיפית בשם שרון, והמנחה האורח). שלושת החברים מספרים על חוויתם מאירוע לא נורמלי משותף (כמו חטיפה על ידי חייזרים, חיים אחרי המוות, גילוי שסנטה קלאוס אמיתי, ביקור רוחות רפאים וגילוי שמסע בזמן אפשרי). לשני החברים האחרים תמיד יש חוויה אידילית, בעוד שרפרטי עוברת חוויה אחרת וטראומטית במהלך האירוע ותמיד מאבדת את מכנסייה.
לס דייקוויץ (Les Dykawitz), שוטרת לסבית משנות ה-70 העובדת במשטרת שיקגו יחד עם שותפתה, צ'ובינה פאצארלי (Chubina Fatzarelli), המשוחקת על ידי איידי בראיינט (אנ').
דבט גולדרי (Debette Goldry), כוכבת-עבר הוליוודית מבוגרת, המשתתפת בפאנלים שונים סביב שולחן עגול.
קריירה > סאטרדיי נייט לייב > חיקויים מפורסמים

איגי אזליה
סוזן ב. אנתוני
סוזן בויל
מיקה בז'ז'ינסקי
ג'סטין ביבר
קייט בלאנשט (כקרול ב"קרול")
אינגריד ברגמן
רות ביידר גינסבורג
קריס ג'נר
לינדזי גרהאם
בטסי דבוס
אלן דג'נרס
הוזייר
קאריס ואן האוטן
אליזבת וורן
דבי וסרמן שולץ
לורן כהן
לורד
אוונג'לין לילי
ג'יין לינץ'
אנגלה מרקל
דיאנה ניאד
קתלין סבליוס
טילדה סווינטון
מרתה סטיוארט
קריסטן סטיוארט
מגי סמית'
ג'ף סשנס
אידי פאלקו
ג'ודי פוסטר
קליאן קונוויי
בילי ג'ין קינג
אמיליה קלארק
הילרי קלינטון
פנלופה קרוז
שאקירה
אד שירן